open-index/open-wikipedia-markdown huggingface dataset:
พระเจ้าโก

**จักรพรรดิแทโจยอง** (ไม่ทราบแน่ชัด - ค.ศ.719) หรือที่รู้จักกันในนาม จักรพรรดิ**โก** (ฮันกึล: 고왕, ฮันจา: 高王) เป็นผู้สถาปนาอาณาจักรพัลแฮ ทรงครองราชย์ระหว่างปีค.ศ.699 ถึง 719 ชาติกำเนิดของพระองค์นั้นเป็นที่โต้แย้งกันมาก(ดูด้านล่าง) โดยนักวิชาการส่วนใหญ่ในเกาหลีเชื่อว่าพระองค์มีเชื้อสายโกคูรยอ แต่นักวิชาการส่วนใหญ่ในจีนกลับเชื่อว่าพระองค์มีบรรพบุรุษเป็นชาวมัลกัล(โมเฮ)

## เบื้องหลังและชีวิตในวัยเยาว์
แทโจยองเป็นบุตรชายคนแรกของแม่ทัพแท จุงซาง (ฮันกึล: 대중상 ฮันจา: 大仲象) หรือชีชีจงเซียง (เกาหลี: 걸걸중상, จีน: 乞乞仲象) แห่งอาณาจักรโกคูรยอ แทโจยองประสูติเมื่อไหร่และที่ไหนไม่แน่ชัด

หลังจากการล่มสลายของโกคูรยอแก่กองทัพซิลลาและราชวงศ์ถัง แทจุงซางยังคงอยู่ที่ป้อมอันซีโดยไม่ได้ถูกโจมตีในช่วงสงครามโกคูรยอ-ถังครั้งที่3 อย่างไรก็ตามในปี668 โคกูรยอล่มสลาย แม้ว่าทั้งสองพ่อลูกจะร่วมรบอย่างกล้าหาญ แต่ทั้งสองก็ถูกจับเป็นเชลย หลังจากความพ่ายแพ้ของกบฏชาวชี่ตันที่นำโดยหลี่จินฉงต่อราชวงศ์ถังในปี696 ชาวซูโม่ โมเฮและโคกูรยอที่เหลืออยู่อันมีผู้นำคือแทจุงซาง และชาวไป่ซานโมเฮที่มีผู้นำคือชีซีพีอวี้ (ฮันกึล: 걸사비우, ฮันจา: 乞四比羽) ได้เป็นพันธมิตรกันเพื่อแสวงหาอิสรภาพ เพราะความมุ่งร้ายของนโยบายการทำให้สงบของบูเช็กเทียน ทำให้พวกเขาต้องหนีไปทางตะวันออกสู่ดินแดนบ้านเกิดของพวกเขา

## การก่อตั้งอาณาจักร
ทัพถังได้ฆ่าชีซีพีอวี้และแทจุงซางก็เสียชีวิต แทโจยองจึงรวมกองทัพโคกูรยอและมัลกัลเข้าด้วยกันเพื่อต้านการโจมตีของราชวงศ์ถัง เขาได้ชัยชนะอย่างเด็ดขาดเหนือราชวงศ์ถังในยุทธการชอนมุนรยอง (ฮันกึล: 천문령, ฮันจา: 天門嶺)ทำให้เขาสามารถก่อตั้งอาณาจักรของเขาเอง เขาสถาปนาตัวเองเป็นกษัตริย์แห่งจินในปี698 เขาตั้งเมืองหลวงที่เขาดงมอทางใต้ของมณฑลจี๋หลินในปัจจุบัน และสร้างเมืองดงมอซานซองที่จะใช้เป็นเมืองหลวงของอาณาจักรจินอันยิ่งใหญ่ (ฮันกึล: 대진국, ฮันจา: 大辰國)

พระเจ้าแทโจยองทรงพยายามขยายอิทธิพลของพระองค์ในการเมืองระดับชาติรวมถึงราชวงศ์ถัง เผ่าทูเจวี๋ย เผ่าชี่ตัน อาณาจักรซิลลาและดินแดนอิสระบางส่วนของชาวโมเฮ แรกสุดพระองค์ทรงส่งทูตไปยังทูเจวี๋ย จึงทรงไกล่เกลี่ยกับราชวงศ์ถังด้วยพระองค์เองเมื่อจักรพรรดิถังจงจงฟื้นราชสมบัติ ในปี712พระเจ้าแทโจยองทรงเปลี่ยนชื่ออาณาจักรของพระองค์เป็นพัลแฮ นอกเหนือจากการบรรลุถึงยุคแห่งความเหลือเฟือภายในอาณาจักรแล้ว พระองค์ยังต้องการจัดการอาณาจักรซิลลาด้วย ซิลลานั้นไม่มีความคิดที่จะยอมทำตามเพราะพวกเขาเคยขอความช่วยเหลือจากราชวงศ์ถังเพื่อมายึดครองโคกูรยอที่เป็นรัฐที่ครองอำนาจอยู่ก่อนหน้าพัลแฮ ความคิดที่จะรุกรานซิลลาได้รับการปฏิบัติโดยพระราชโอรสและรัชทายาท คือพระเจ้ามู

## การเสด็จสวรรคตและการสืบทอดตำแหน่ง
พระเจ้าแทโจยองเสด็จสวรรคตในปี719 พระราชโอรสแทมูเยขึ้นครองราชย์สืบต่อ แทโจยองได้รับพระราชทินนามว่า จักรพรรดิโก

## หมายเหตุ
ในช่วงต้นรัชสมัย อาณาจักรซิลลาไม่พอใจที่มีการก่อตั้งอาณาจักรพัลแฮโดยชาวโคกูรยอเดิม จึงร่วมกับจีนเพื่อทำลายพัลแฮ แต่จีนกลับไม่ช่วยเหลือ เพราะเห็นว่าอาณาจักรพัลแฮมีฐานะทัดเทียมกันกับอาณาจักรซิลลา และยังมีความสัมพันธ์ทางวัฒนธรรมกับจีน ชนเผ่าเร่ร่อน และญี่ปุ่นด้วย

## อ้างอิง

หมวดหมู่:กษัตริย์ราชวงศ์พัลแฮ
หมวดหมู่:พระมหากษัตริย์ผู้ทรงก่อตั้ง
วรนุช

**วรนุช** เป็นชื่อ หรือนามสกุลบุคคลไทย อาจหมายถึง
* วรนุช อารีย์ - นักร้องหญิงวงดนตรีกรมประชาสัมพันธ์และวงสุนทราภรณ์
* ผ่องศรี วรนุช - ศิลปินแห่งชาติ
* วรนุช กนกากร - นักร้องลูกกรุง
* ผศ.ดร.วรนุช เกิดสินธ์ชัย - คณบดี คณะวิทยาศาสตร์ มหาวิทยาลัยเทคโนโลยีพระจอมเกล้าธนบุรี
* วรนุช วงษ์สวรรค์ - นักแสดง
* ดร.วรนุช ตรีวิจิตรเกษม - อดีตผู้อำนวยการโรงเรียนกรุงเทพคริสเตียนวิทยาลัย

; ชื่ออื่น
* พระวรวงศ์เธอ พระองค์เจ้าดนัยวรนุช
* วัดเอี่ยมวรนุช วัดในกรุงเทพมหานครตั้งอยู่ริมถนนสามเสนบริเวณสี่แยกบางขุนพรหม

## ดูเพิ่ม
* 

หมวดหมู่:ชื่อบุคคลไทย
หมวดหมู่:ชื่อตัว
หมวดหมู่:นามสกุล
หมวดหมู่:นามสกุลไทย
ทุนสำรองระหว่างประเทศ

**ทุนสำรองระหว่างประเทศ** () หรือ **เงินสำรองจากการแลกเปลี่ยนเงินตราต่างประเทศ** () คือทรัพย์สินสกุลเงินต่างประเทศที่ถือครองโดยธนาคารกลางของประเทศหนึ่ง มีวัตถุประสงค์เพื่อสนับสนุนเสถียรภาพทางเศรษฐกิจของประเทศ ทั้งในด้านค่าเงิน การชำระหนี้ระหว่างประเทศ สินทรัพย์เหล่านี้จะอยู่ในรูปของเงินตราต่างประเทศมหาอำนาจ (เช่น ดอลลาร์สหรัฐ, ยูโร, เยน), ทองคำสำรอง, สิทธิพิเศษถอนเงิน และสินทรัพย์ที่ถืออยู่ในกองทุนการเงินระหว่างประเทศ (IMF)

ในกรณีของประเทศไทย ธนาคารแห่งประเทศไทยมีหน้าที่ในการบริหารจัดการเงินสำรองระหว่างประเทศอย่างรอบคอบ เพื่อให้สามารถรองรับแรงกระแทกจากภายนอกได้อย่างมีประสิทธิภาพ และรักษาความมั่นคงของระบบเศรษฐกิจโดยรวม

## ที่มาของทุนสำรอง
ทุนสำรองระหว่างประเทศเกิดขึ้นจากการที่เมื่อบุคคลต่างชาตินำเงินตราชาติมาแลกเป็นเงินตราท้องถิ่น เงินตราต่างชาติที่ได้รับก็จะแปรสภาพเป็นทุนสำรองระหว่างประเทศ อีกด้านหนึ่ง เมื่อบุคคลต่างชาติใช้จ่ายเงินตราท้องถิ่นแล้วก็มักไม่แลกคืนหรือแลกคืนน้อยกว่าที่แลกมา อีกกรณีหนึ่งที่ทุนสำรองระหว่างประเทศสามารถเพิ่มขึ้นได้คือ เมื่อรัฐบาลกู้เงินจากต่างประเทศ หรือออกพันธบัตรเป็นสกุลเงินต่างชาติ

## วัตถุประสงค์
ในระบบเศรษฐกิจที่มีการควบคุมอัตราแลกเปลี่ยน หรือแม้แต่ในระบบอัตราแลกเปลี่ยนแบบลอยตัว ธนาคารกลางมักจะแทรกแซงตลาดเงินตราเพื่อป้องกันไม่ให้ค่าเงินแข็งหรืออ่อนเกินไป หากมีเงินตราต่างประเทศไหลเข้าเป็นจำนวนมาก ค่าเงินท้องถิ่นอาจแข็งค่าจนกระทบต่อขีดความสามารถส่งออก ธนาคารกลางจึงเข้าไปซื้อเงินตราต่างประเทศเหล่านั้นไว้ ส่งผลให้เกิดการสะสมเงินสำรองระหว่างประเทศโดยปริยาย

ทุนสำรองระหว่างประเทศมีบทบาทสำคัญในการรักษาเสถียรภาพของค่าเงิน หากค่าเงินตราของตนอ่อนค่าหรือแข็งค่าอย่างรวดเร็ว ธนาคารกลางสามารถใช้เงินทุนสำรองระหว่างประเทศเข้าแทรกแซงในตลาดอัตราแลกเปลี่ยน เพื่อควบคุมความผันผวนและสร้างความเชื่อมั่น การมีเงินสำรองในระดับสูงยังช่วยให้ประเทศสามารถนำเข้าได้อย่างต่อเนื่องในเวลาวิกฤต และยังเป็นแหล่งทุนสำหรับการชำระหนี้ระหว่างประเทศ

ทุนสำรองระหว่างประเทศยังเป็นตัวสะท้อนถึงความแข็งแกร่งทางเศรษฐกิจของประเทศในสายตาของนักลงทุนต่างชาติ ประเทศที่มีเงินสำรองสูงมักถูกมองว่ามีความสามารถในการบริหารจัดการเศรษฐกิจและลดความเสี่ยงจากความผันผวนภายนอก เช่น วิกฤตการเงินโลก 

## กองทุนความมั่งคั่งแห่งชาติ
โดยทั่วไป ธนาคารกลางจะเลี่ยงการใช้ทุนสำรองลงทุนในสินทรัพย์ที่มีความผันผวนสูง (เช่น หุ้นสามัญ) และนิยมลงทุนในพันธบัตรรัฐบาลของประเทศที่มีเศรษฐกิจขนาดใหญ่และมั่นคง เช่น สหรัฐ เยอรมนี ญี่ปุ่น ซึ่งมีความมั่นคงสูงมากแต่ให้ผลตอบแทนต่ำ ดังนั้น หากประเทศใดมีทุนสำรองเกินความจำเป็น ประเทศนั้นอาจจัดตั้งกองทุนความมั่งคั่งแห่งชาติ (Sovereign Wealth Fund) เพื่อจัดสรรทุนสำรองบางส่วนไปลงทุนในสินทรัพย์ที่มีความเสี่ยงมากขึ้น เช่น Government of Singapore Investment Corporation ของประเทศสิงคโปร์

ปริมาณทุนสำรองที่เหมาะสมจะแตกต่างกันตามแต่ละประเทศ ขึ้นอยู่กับขนาดเศรษฐกิจ ระดับการค้าระหว่างประเทศ แต่โดยหลักการสากล ประเทศควรมีทุนสำรองอย่างน้อย 3 เดือนของมูลค่านำเข้า เพื่อสามารถรับมือกับความผันผวนทางเศรษฐกิจหรือวิกฤตชั่วคราวได้อย่างเพียงพอ
## อ้างอิง

## ดูเพิ่ม
* ทองคำสำรอง
* รายชื่อประเทศเรียงตามจำนวนทุนสำรองระหว่างประเทศ

หมวดหมู่:เศรษฐศาสตร์ระหว่างประเทศ
หมวดหมู่:เศรษฐศาสตร์มหภาค
บิลาดี บิลาดี บิลาดี

**บิลาดี บิลาดี บิลาดี** () เป็นเพลงชาติของประเทศอียิปต์ ที่ใช้ขับร้องในปัจจุบัน บทร้องประพันธ์โดย มูฮัมมัด ยูนุส อัลกอดี () และ เรียบเรียงทำนองโดย ซัยยิด ดัรวีช () ซึ่งความจริงนั้นคือ บทร้องของเพลงนี้มาจากสุนทรพจน์ที่มีชื่อเสียงที่สุดของ มุสตาฟา คาเมล ประกาศใช้อย่างเป็ทางการเมื่อ พ.ศ. 2522 (ค.ศ. 1979)

## ประวัติ
ในปี พ.ศ. 2402 เพลงชาติฉบับแรกของอียิปต์ ใช้เป็นเพลงสรรเสริญพระบารมีของราชวงศ์มูฮัมหมัดอาลี มีชื่อว่า ซะลามอัฟฟานดินาร์ ต่อมาในปี พ.ศ. 2466 ราชอาณาจักรอียิปต์ได้รับการสถาปนาและได้รับการยอมรับโดยสหราชอาณาจักร ซึ่งได้ใช้เพลงชาติฉบับใหม่ที่มีชื่อว่า อัสซะลามิยะมิสรี (*จงปลอดภัยเถิด อียิปต์*) ซึ่งเพลงดังกล่าวนี้ใช้เป็นเพลงชาติของตนมาเป็นระยะเวลา 13 ปี และถูกยกเลิกในปี พ.ศ. 2479 ในช่วงดังกล่าว เพลงซะลามอัฟฟานดินาร์ ยังคงใช้เป็นเพลงคำนับสำหรับพระมหากษัตริย์ของอียิปต์จนถึงปี พ.ศ. 2495 ภายหลังการปฏิวัติอียิปต์ สหสาธารณรัฐอาหรับ ได้ถือกำเนิด และ ได้มีการประกาศใช้เพลงชาติฉบับใหม่ ที่มีชื่อว่า วาลลาซามานยาเซลาฮี (*โอ้ อาวุธของพวกเรา*) ประกาศใช้อย่างเป็นทางการเมื่อปี พ.ศ. 2503.

## เนื้อร้อง

## สื่อ

## ดูเพิ่ม
* ซะลามอัฟฟานดินาร์
* อัสซะลามิยะมิสรี
* วาลลาซามานยาเซลาฮี

## หมายเหตุ

## แหล่งข้อมูลอื่น
* 

หมวดหมู่:เพลงชาติอียิปต์
หมวดหมู่:เพลงภาษาอาหรับ
ดันบาร์

**ดันบาร์** อาจหมายถึง
* หมายเลขดันบาร์
* โรบิน ดันบาร์
* ยุทธการดันบาร์ (ค.ศ. 1650)
ขอบเขต (อุณหพลศาสตร์)

200px|thumb|right

ในทางอุณหพลศาสตร์ **ขอบเขต** หมายถึงบริเวณที่ล้อมรอบพื้นที่เชิงปริมาณของสิ่ง ๆ หนึ่งเอาไว้ โดยขอบเขตนี้จะเป็นขอบเขตที่มีปรากฏอยู่จริงหรือโดยจินตนาการก็ได้ และปริมาณต่าง ๆ เช่น ความร้อน มวล หรืองาน สามารถไหลผ่านขอบเขตเหล่านี้ได้  หรืออาจจะสรุปสั้น ๆ ได้ว่า ขอบเขตคือเส้นแบ่งระหว่างระบบ และ สิ่งแวดล้อมนั่นเอง ขอบเขตนี้อาจจะถูกกำหนดให้เป็นอะเดียบาติก ไอโซเทอร์มอล ฯลฯ ก็ได้ อีกทั้งยังอาจจะเป็นขอบเขตที่เคลื่อนที่ไม่ได้ หรือเคลื่อนที่ได้ก็ได้

โดยพื้นฐานแล้ว ขอบเขตจะเขียนด้วยเส้นประล้อมรอบปริมาณของบางสิ่งที่สนใจ หรือที่เรียกว่า "ระบบ" ซึ่งจะถูกศึกษาการเปลี่ยนแปลงของพลังงานภายในของมัน อะไรก็ตามที่ไหลเข้ามาในระบบจะก่อนให้เกิดการเปลี่ยนแปลงของพลังงานภายในซึ่งสามารถคำนวณได้ตามหลักการของกฎทรงพลังงาน ระบบนี้อาจจะเป็นเพียงอะตอมหนึ่งอะตอมที่สั่นฟ้องกับพลังงานดั่งที่มักซ์ พลังค์ได้นิยามเอาไว้ใน พ.ศ. 2443 หรือ เป็นไอน้ำหรืออากาศในเครื่องจักรไอน้ำ ตามที่ซาดี การ์โนต์ นิยามไว้ในปี พ.ศ. 2367 หรืออาจจะเป็นพายุไต้ฝุ่นตามทฤษฎีของเคอร์รี เอ็มมานูเอลที่ถูกสร้างใน พ.ศ. 2529 หรืออาจจะเป็นเพียงนิวไคลด์ ในระบบควาร์ก ตามทฤษฎีอุณหพลศาสตร์ ควอนตัม

สำหรับในเครื่องยนต์ ขอบเขตเคลื่อนที่ไม่ได้คือการที่ลูกสูบถูกยึดตรึง อันเป็นช่วงที่กระบวนการปริมาตรคงที่เกิดขึ้น และในเครื่องยนต์เดียวกัน การเคลื่อนที่ของขอบเขตคือการเคลื่อนที่ขึ้น-ลงของลูกสูบนั่นเอง

สำหรับในระบบปิด (ระบบที่ไม่ยอมให้เกิดการถ่ายเทมวลสาร) ขอบเขตของระบบเป็นสิ่งที่มีอยู่จริง ในขณะที่ระบบเปิด (ยอมให้มีการถ่ายเทมวลสาร) ขอบเขตมักจะมาจากการสร้างในจินตนาการ

## อ้างอิง
2. Parm Suksakul (2003). A Pity Boy. 0895643421
หมวดหมู่:อุณหพลศาสตร์
เอ็มพีเพิล

**เอ็มพีเพิล** () เป็นวงดนตรีเฮาส์ จาก อังกฤษ ประกอบด้วยสมาชิก เฮเทอร์ สมอลล์ และ ไมค์ ปิ๊กเกอร์ริ้ง ก่อตั้งขึ้นเมื่อปี 1990 โดย มีเพลงฮิต คือ "Moving On Up" ขึ้นชาร์ตที่อันดับ 1 ในปี 1993

## ผลงาน
### อัลบั้ม

### ซิงเกิล

## อ้างอิง

หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2533
ฟรูฟรู

**ฟรูฟรู** () เป็นคู่ดูโอจากอังกฤษ  มีสมาชิกคือ กาย ซิกส์เวิร์ธ และ อิโมเก็น ฮีป 

กาย ซิกส์เวิร์ธ และ อิโมเก็น ฮีป ก่อตั้งวงในปี 2002 ในประเทศอังกฤษ ผลงานพวกเขาเป็นแนวป็อป, และ Downtempo  ผลงานสร้างชื่อของพวกเขาคือ สร้างชื่อให้ "Let Go" และ "Must Be Dreaming" ต่อมาแยกวง ในปี 2003 

## อ้างอิง

หมวดหมู่:กลุ่มดนตรีอิเล็กทรอนิกส์สัญชาติอังกฤษ
โพสต์ดิสโก

**โพสต์ดิสโก** () เป็นดนตรีแนวดิสโก ที่รวมองค์ประกอบของดนตรีอีเลกโทรนิก ดนตรีฟังก์ยุค ในยุค 70 
 ผสมผสานแนวดิสโก้กับดนตรีอีเลกโทรนิกแดนซ์เข้าด้วยกัน โพสต์ ดิสโก้ได้สืบทอดไปยังแนวใหม่ อย่าง ดนตรีเฮาส์ และ อัลเทอร์เนทีฟแดนซ์

## อ้างอิง

หมวดหมู่:ดนตรีในคริสต์ทศวรรษ 1980
หมวดหมู่:ดนตรีในคริสต์ทศวรรษ 2000
หมวดหมู่:ดนตรีในคริสต์ทศวรรษ 2010
หมวดหมู่:แนวดนตรี
สงครามครูเสดลิโวเนีย

[thumb|300px |ธงเดนมาร์กลอยลงมาจากท้องฟ้าระหว่างยุทธการลินดานิสส์ [ค.ศ. 1219]]

**สงครามครูเสดลิโวเนีย** () หมายถึงสงครามที่เยอรมนีและเดนมาร์กได้รับชัยชนะและยึดครองลิโวเนียยุคกลางซึ่งเป็นอาณาบริเวณที่ครอบคลุมดินแดนที่ในปัจจุบันคือลัตเวีย และ เอสโตเนียระหว่างสงครามครูเสดตอนเหนือ ดินแดนริมฝั่งทะเลบอลติกทางตอนเหนือของยุโรปเป็นดินแดนสุดท้ายที่ยังไม่ยอมรับนับถือคริสต์ศาสนา

เมื่อวันที่ 2 กุมภาพันธ์ ค.ศ. 1207  หลังจากที่พิชิตได้แล้วดินแดนเทอร์รามารินาก็ก่อตั้งเป็นราชรัฐของจักรวรรดิโรมันอันศักดิ์สิทธิ์ และได้รับการประกาศโดยสมเด็จพระสันตะปาปาอินโนเซนต์ที่ 3ในปี ค.ศ. 1215 ว่าเป็นดินแดนของสันตะสำนัก

หลังจากที่ยึดดินแดนได้แล้วเยอรมนีและเดนมาร์กก็แบ่งดินแดนออกเป็นหก ราชรัฐโดยวิลเลียมแห่งโมเดนานักบวชชาวอิตาลีผู้เป็นราชทูตของพระสันตปาปาในลิโวเนีย

## อ้างอิง

## ดูเพิ่ม
* สงครามครูเสด 
* จักรวรรดิโรมันอันศักดิ์สิทธิ์
* ลิโวเนียยุคกลาง

หมวดหมู่:สงครามครูเสด
หมวดหมู่:สงครามเกี่ยวข้องกับเยอรมนี
หมวดหมู่:สงครามเกี่ยวข้องกับเดนมาร์ก
ค่าดัชนีน้ำตาล

**ค่าดัชนีน้ำตาล** (glycemic index, glycaemic index) หรือ **GI** เป็นหน่วยวัดผลของคาร์โบไฮเดรตต่อระดับน้ำตาลในเลือด คาร์โบไฮเดรตจะแตกตัวอย่างรวดเร็วในระหว่างการย่อยอาหาร ให้กลูโคสเข้าสู่ระบบไหลเวียนโลหิตอย่างรวดเร็ว เรียกว่ามีค่า GI สูง; คาร์โบไฮเดรตจะแตกตัวอย่างช้าๆ ค่อยๆให้กลูโคสเข้าสู่ระบบไหลเวียนโลหิตอย่างสม่ำเสมอ เรียกว่ามีค่า GI ต่ำ สำหรับคนส่วนมาก อาหารที่มีค่า GI ต่ำมีประโยชน์ต่อสุขภาพอย่างยิ่ง แนวคิดที่พัฒนาโดย ดร. เดวิด เจ. เจนคินส์ (David J. Jenkins) และผู้ร่วมงาน ในปี ค.ศ. 1980–1981 ที่มหาวิทยาลัยโทรอนโต ในงานวิจัยของเขาค้นพบว่าเป็นอาหารที่ดีที่สุดกับผู้ป่วยเบาหวาน

ค่าดัชนีน้ำตาลต่ำแสดงให้เห็นถึงอัตราการย่อยอาหารและดูดซึมคาร์โบไฮเดรตของอาหารที่ช้ากว่าและอาจแสดงถึงการสกัดสารจากตับและขอบนอกของผลิตภัณฑ์ของการย่อยคาร์โบไฮเดรตที่ดีกว่าอีกด้วย ดัชนีน้ำตาลที่ต่ำกว่ามีผลถึงความต้องการอินซูลินที่ต่ำกว่า (แต่ไม่เสมอไป) และอาจควบคุมกลูโคสและของเหลวในเลือดในระยะยาวได้ดีขึ้น นอกจากนี้ยังพบว่าอาหารที่บริโภคร่วมกับอาหารชนิดอื่นในแต่ละมื้อ จะมีผลต่ออัตราการย่อยและทำให้ Gl ดั้งเดิมเปลี่ยนแปลงไป ค่าดัชนีอินซูลินอาจสามารถใช้ได้ด้วยเหมือนกัน ซึ่งค่าดัชนีอินซูลินเป็นการวัดผลตอบสนองอินซูลินต่ออาหารที่รับประทานเข้าไป
right|thumb|350px|ผลของกลูโคสในเลือด ค่าดัชนีน้ำตาลสูงเปรียบเทียบกับค่าดัชนีน้ำตาลต่ำ

ค่าดัชนีน้ำตาลของอาหารถูกกำหนดตามพื้นที่ใต้เส้นโค้งผลตอบสนองกลูโคสในเลือดในเวลาสองชั่วโมง(AUC) ตามการรับประทานส่วนของคาร์โบไฮเดรตที่กำหนด (ทั่วไป 50 ก.) AUC ของอาหารที่นำมาทดสอบจะถูกหารโดย AUC ของอาหารมาตรฐาน (ใช้กลูโคสหรือขนมปังขาวซึ่งผลที่ได้จะได้ค่าที่ต่างกัน) และคูณด้วย 100 ค่าเฉลี่ย GI ถูกคำนวณจากข้อมูลที่เก็บมาจากคน 10 คน ทั้งอาหารมาตรฐานและอาหารที่ทดสอบที่ใช้ต้องมีคาร์โบไฮเดรตเท่ากัน และผลที่ได้ก็จะให้ระดับที่สัมพันธ์กันในอาหารทดสอบแต่ละชนิด

วิธีที่ใช้อยู่ในปัจจุบัน ได้ใช้กลูโคสเป็นอาหารอ้างอิง และให้กำหนดค่าดัชนีน้ำตาลของกลูโคสเป็น 100 เป็นการเริ่มต้นให้เป็นสากลที่ดีและทำให้ค่า GI สูงสุดมีค่าประมาณ 100 นอกจากนี้ ขนมปังขาวยังสามารถใช้เป็นอาหารอ้างอิงได้อีกด้วยแต่ให้ค่า GI ที่แตกต่างออกไป (ขนมปังขาว = 100, กลูโคส ? 140) สำหรับคนที่มีแหล่งคาร์โบไฮเดรตหลักเป็นขนมปังขาวซึ่งมีประโยชน์โดยตรงในการเปลี่ยนของการแทนที่ของอาหารหลักด้วยอาหารที่แตกต่างเป็นผลต่อผลตอบสนองกลูโคสในเลือดเร็วหรือช้ากว่า ข้อบกพร่องของระบบนี้คืออาหารอ้างอิงไม่ระบุไว้ชัดเจนและมาตราส่วน GI ขึ้นกับวัฒนธรรม

## อ้างอิง

หมวดหมู่:โภชนาการ
หมวดหมู่:วิทยาต่อมไร้ท่อ
อาร์ซีเอ

**อาร์ซีเอ** (RCA) อาจหมายถึง
* อาร์ซีเอ (สถานบันเทิง) 
* อาร์ซีเอเรเคิดส์ (RCA Records) ค่ายเพลงจากสหรัฐอเมริกา
* อาร์ซีเอ (เครื่องใช้ไฟฟ้า) (Radio Corporation of America) บริษัทเครื่องใช้ไฟฟ้าจากสหรัฐอเมริกา
* หัวต่ออาร์ซีเอ (RCA connector)
คัลเล่อร์บอกซ์

**คัลเล่อร์บอกซ์** (Colourbox) เป็นวงดนตรีอีเลกโทรนิกจากอังกฤษ ก่อตั้งวงในปี 1982 ถึง 1987 โดย สตีฟ ยัง และ มาร์ติน ยัง คัลเล่อร์บอกซ์ ถือเป็นวงดนตรีแนว ป็อป, เร็กเก, และ อีเลกโทรนิก เป็นวงดนตรีของทางค่าย 4AD

### ซิงเกิล
* "Breakdown"/"Tarantula" (1982)
* "Breakdown"/"Tarantula" (1983)
* "Say You"/"Fast Dump" (1984)
* "Punch"/"Keep On Pushing" (1984)
* "The Moon Is Blue"/"You Keep Me Hanging On" (1985)
* "The Official Colourbox World Cup Theme"/"Philip Glass" (1986)
* "Baby I Love You So"/"Looks Like We're Shy One Horse"/"Shoot Out" (1986)

### อัลบั้ม
* *Colourbox* (1986)
* *Colourbox* (1985)
* *Colourbox* (1985)
* *Best Of Colourbox 82/87* (2001)

## อ้างอิง

หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีที่ก่อตั้งในปี พ.ศ. 2525
เคอร์ลี ซู สาวน้อยน่าหยิก

**เคอร์ลี ซู** เป็นภาพยนตร์ตลก กำกับโดยจอห์น ฮิวจ์ นำแสดงโดยเจมส์ เบลูชี และแอลิสัน พอร์เตอร์ นักแสดงเด็กวัย 9 ปี เป็นเรื่องราวเกี่ยว บิล แดนเซอร์ (เบลูชี) คนจรจัด กับลูกเลี้ยงชื่อ เคอร์ลี ซู (พอร์เตอร์) ทั้งคู่เพิ่งย้ายจากดีทรอยต์มายังชิคาโก ตระเวนไปตามถนนหาเลี้ยงชีพ และได้พบกับทนายสาวชื่อ เกรย์ เอลลิสัน (เคลลี ลินช์)  ผู้เสนอจะเป็นผู้อุปการะและให้ชีวิตที่ดีกว่ากับเด็กน้อย

## นักแสดง
*James Belushi ...  Bill Dancer 
*Alisan Porter ...  Curly Sue 
*Kelly Lynch ...  Grey Ellison 
*John Getz ...  Walker McCormick 
*Fred Dalton Thompson ...  Bernard Oxbar 
*Cameron Thor ...  Maitre d' 
*Branscombe Richmond ...  Albert
*Steve Carrell ... Tesio

## ดูเพิ่ม
*
*สยามโซน

หมวดหมู่:ภาพยนตร์ที่ออกฉายในปี พ.ศ. 2534
หมวดหมู่:ภาพยนตร์อเมริกัน
หมวดหมู่:ภาพยนตร์ที่มีฉากในชิคาโก
รายชื่อผลงานของเพอร์ฟูม

บทความนี้เป็นบทความที่รวมรายชื่อผลงานอัลบั้ม ซิงเกิล และอื่นๆ ของ เพอร์ฟูม

## อัลบั้ม
### สตูดิโออัลบั้ม

### อัลบั้มรวมเพลง

## ซิงเกิล

## ดิจิทัลซิงเกิล

## ดีวีดี

## เชิงอรรถ


## อ้างอิง

## แหล่งข้อมูลอื่น
* Amuse Official Site - Discography

หมวดหมู่:เพอร์ฟูม
ลูกชุบ

thumb|250px|ลูกชุบ
thumb|250px|ลูกชุบรูปน้ำพริกกะปิ
**ลูกชุบ** เป็นขนมไทยชนิดหนึ่งทำด้วยถั่วเขียวบดกวนปั้นเป็นรูปร่างต่าง ๆ ระบายสี แล้วนำไปชุบวุ้นให้สวยงาม สีที่ใช้ทำลูกชุบนั้นนอกจากระบายลงบนถั่วเขียวกวนที่ปั้นแล้ว ยังใส่สีลงในถั่วกวนโดยตรงได้อีก เช่น
* สีเหลือง สำหรับขนมที่จะปั้นเป็นผลมะปรางใช้ฟักทองนึ่งแล้วยีละเอียดผสมในถั่วกวน 
* สีแสด เช่นผลมะเขือเทศสีดา ใช้มะละกอสุกยีละเอียดผสมในถั่วกวน
* สีชมพู เช่น ชมพู่แก้มแหม่ม ใช้หัวบีทรูทต้มยีละเอียดกรองแต่น้ำผสมในถั่วกวน
* สีแดง เช่นผลเชอรี่ ใช้หัวบีทรูทเช่นกัน แต่ใส่ให้มากขึ้น
* สีเขียว เช่น พุทรามะยม ชมพู่เขียว ใช้ใบเตยหั่นละเอียดกรองเอาแต่น้ำ
* สีน้ำตาล เช่น ผลลำไย ละมุด ใช้ผงโกโก้ร่อน ผสมในถั่วกวน

ลูกชุบเป็นขนมไทยอย่างหนึ่งที่ได้รับอิทธิพลมาจากขนมโปรตุเกสที่มีชื่อว่า *[[มาร์ซิแพน|มาร์ซีปัง]]* (, ) ซึ่งทำมาจากเม็ดอัลมอนด์บด

## อ้างอิง

## แหล่งข้อมูลอื่น

หมวดหมู่:ขนมไทย
หมวดหมู่:ท้าวทองกีบม้า (มารี กีมาร์)
ข้าวตู

**ข้าวตู** เป็นขนมไทยที่ทำจากข้าวสวยที่เหลือรับประทาน โดยนำข้าวเหล่านั้นไปตากแห้งแล้วโม่ให้ละเอียด นำมากวนกับน้ำตาล น้ำ และมะพร้าวขูดให้เข้ากัน พอเย็นใส่ข้าวคั่วบดคนให้เข้ากัน ปั้นเป็นก้อน จัดเรียงใส่หม้อ อบด้วยควันเทียนอบ กระดังงาหรือดอกมะลิ

ขนมที่ใกล้เคียงกับข้าวตูได้แก่ ขนมไข่มด เป็นขนมโบราณ ใช้ข้าวสวยร้อน ๆ ผสมน้ำตาลปี๊บ มะพร้าวขูด เกลือป่น ขนมไข่จิ้งหรีด หรือขนมไข่มดกรอบ ใช้ข้าวที่เหลือตากแห้งเป็นเม็ด ๆ มาคั่วให้กรอบ แล้วคลุกกับน้ำตาล นำมะพร้าวขูดกวนให้เข้ากันในกระทะ

ทางภาคใต้มีขนมชนิดหนึ่งเรียก **ขนมหน้างอน** คล้ายข้าวตูของภาคกลาง แต่แผ่เป็นแผ่นแทนการปั้นเป็นก้อน

## อ้างอิง
* อัญชัน. ข้าวลายคราม. ครัว. 1(12): 63, มิถุนายน 2538

หมวดหมู่:ขนมไทย
สถานีรถไฟสงขลา

**สถานีรถไฟสงขลา** ตั้งอยู่ที่ถนนปละท่า ตำบลบ่อยาง อำเภอเมือง จังหวัดสงขลา เป็นสถานีรถไฟในทางรถไฟสายใต้ (ทางรถไฟสายสงขลา) ยกเลิกการใช้งานไปแล้วตั้งแต่ 1 กรกฎาคม พ.ศ. 2521 ปัจจุบันได้ประกาศขึ้นทะเบียนอาคาร สถานที่เป็นโบราณสถานของกรมศิลปากรแล้ว ตั้งแต่ ปี พ.ศ. 2547

## อ้างอิง

สงขลา
หมวดหมู่:สิ้นสุดในปี พ.ศ. 2521
หมวดหมู่:โบราณสถานในจังหวัดสงขลา
สงขลา
หมวดหมู่:สิ่งก่อสร้างในอำเภอเมืองสงขลา
หมวดหมู่:สิ่งก่อสร้างตั้งแต่ พ.ศ. 2456
ดูม (วีดิโอเกม พ.ศ. 2536)

**ดูม** ( หรือ DOOM) เป็นผลงานที่โดดเด่น ในปีพ.ศ. 2536 ของเกมคอมพิวเตอร์แนวยิงมุมมองบุคคลที่หนึ่ง โดย id Software มันเป็นรู้จักอย่างแพร่หลายในฐานะ เกมที่บุกเบิกภาพแบบสามมิติที่เหมือนจริง ระบบผู้เล่นหลายคนผ่านเน็ตเวิร์กบนเครื่องคอมพิวเตอร์ และ สนับสนุนภาคเสริมที่สร้างเองอีกด้วย ตัวเกมมีภาพ และ การปฏิสัมพันธ์ที่รุนแรง ทำให้ตัวเกมกลายเป็นหัวข้อในการโต้แย้งถึงความเหมาะสมในวงการเกม

หนึ่งในสามของตัวเกม (9 ฉาก) แจกจ่ายในรูปของแชร์แวร์ ดูมมีผู้เล่นโดยประมาณสิบล้านคน ภายในเวลาสองปีที่ออกวางตลาด สร้างความนิยมด้วยระบบการเล่น และ ก่อให้เกิดกระแสใหม่ในวงการเกม ซึ่งผลที่เห็นได้กับอุตสาหกรรมเกม คือ ความนิยมในเกมยิงมุมมองบุคคลที่หนึ่งในช่วงกลางทศวรรษที่เก้าสิบ*(ช่วงกลางของค.ศ. 1991-2000)* ซึ่งเกมโดยส่วนใหญ่ถูกเรียกว่า "เกมเลียนแบบดูม"("Doom clones") ข้อมูลจาก GameSpy ดูมได้รับการเลือกจากผู้ชำนาญการในอุตสาหกรรม ให้เป็นเกมที่ยิ่งใหญ่ที่สุดตลอดกาล ในปีพ.ศ. 2547

มีการพัฒนาเกมในชุดของดูมต่อ ภาค *Doom II: Hell on Earth (1994)* และ ภาคเสริมอีกหลายภาค รวมไปถึง ภาค *The Ultimate Doom (1995)*,*Master Levels for Doom II (1995)* และ *Final Doom (1996)* ซึ่งลงในเครื่องคอมพิวเตอร์ ในระบบปฏิบัติการดอส และมีการทำลงะบบปฏิบัติการวินโดวส์ในเวลาต่อมา ต่อมาตัวเกมได้มีการแปลงไปลงในเครื่องแบบอื่น อันได้แก่ เกมคอนโซลอีกเก้าเครื่อง Rockbox firmware พีดีเอ และ แม้กระทั่งใน แฟลชเกม เกมในชุดเสียความน่าสนใจจากการที่มีเทคโนโลยีใหม่ ที่เหนือกว่าของเกมดูม ในช่วงกลางทศวรรษที่เก้าสิบ ถึงแม้ว่าบรรดาแฟนๆของเกมยังสร้างฉากเสริม การปรับปรุงระบบ รวมทั้งการปรับเปลี่ยนตัวโปรแกรมเกมหลักในปีพ.ศ. 2540 เกมชุดนี้ได้รับความนิยมอีกครั้งในปีพ.ศ. 2547 เมื่อมีการวางตลาด *Doom 3* ด้วยเนื้อหาที่นำมาทำใหม่ของเกมภาคดั้งเดิม โดยการอาศัยเทคโนโลยีใหม่ และ การออกฉายของภาพยนตร์ที่มีเนื้อหาจากเกมดูมในปีพ.ศ. 2548

หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:วิดีโอเกมยิงมุมมองบุคคลที่หนึ่ง
หมวดหมู่:เกมสามมิติ
หมวดหมู่:เกมสำหรับไอโอเอส
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมที่ถูกเซ็นเซอร์
หมวดหมู่:เกมสำหรับอะมิกา
หมวดหมู่:เกมสำหรับเอคอร์นอาร์คิมิดีส
คลาวด์เบอร์รีแจม

**คลาวด์เบอร์รีแจม** () เป็นวงสวีดิชป็อป ที่ผสมผสานกลิ่นอาย บอสซาโนวา-โซล และแจ๊สในดนตรี ประกอบด้วยสมาชิก Jennie Medin, Jörgen Wärnström และ Henrik Sundqvist

คลาวด์เบอร์รีแจม ก่อตั้งวงในปี 1991 หลังจากนั้นปี 1992 ออกผลงานอีพีอัลบั้มแรกชุด *LA LA LA* ในแนวดนตรีที่ได้รับอิทธิพลจากเพลงสไตล์โมทาวน์ แจ๊สและบอสซาโนวา ผลงานอีพีชุดนี้ได้รับเสียงวิจารณ์ที่ดีและทำให้ได้เซ็นสัญญากับค่าย Quattro ในญี่ปุ่น ซึ่งพวกเขาก็ได้รับความสนใจอย่างมาก

ในญี่ปุ่น พวกเขายังออกอัลบั้มชุด *Bridge* ในปี 1994 และปลายเดือนเมษายน 1995 ก็ออกผลงานอัลบั้มเต็ม ที่ออกขายทั้งในสวีเดน ญี่ปุ่น กับผลงานชื่อ *Blank Paycheck* ซึ่งขายได้กว่า 50,000 ชุดใน 6 เดือน

ปี 1996 คลาวด์เบอร์รีแจม ออกอัลบั้มชุด *Providing the atmosphere* ซึ่งได้รับรางวัลแผ่นเสียงทองคำสวีเดน กับยอดขาย 50,000 ชุด และรางวัลแผ่นเสียงทองคำในญี่ปุ่นกับยอด 1 แสนชุด ในปี 1998 ออกผลงานชุด "The impossible shuffle" กับยอดขายราว 40,000 ชุด

ปลายปี 1998 Jennie ตัดสินใจที่จะกลับไปเรียนต่อระดับมหาวิทยาลัย ซึ่งทำให้ทุกคนคิดว่าถึงปลายทางของวง คลาวด์เบอร์รีแจม แล้ว แต่ในปี 2000 Jörgen และ Jennie ได้พบกันอีกครั้งและเริ่มพูดถึงโครงการที่จะกลับมาทำงานร่วมกันอีกครั้ง แต่ทั้งสองก็ได้ทำงานร่วมกันในโปรเจกต์อัลบั้มเดี่ยวของ Jennie Medins ชุด *The world through my eyes* ในปี 2003 ในญี่ปุ่นและออกเดือนมกราคม 2004 ในสวีเดน หลังจากที่ทำงานร่วมกันนี้ทำให้คิดถึง Henrik สมาชิกของวงอีกคน ที่อยากที่จะทำงานร่วมกันอีกครั้งใน คลาวด์เบอร์รีแจม จนในที่สุดกลับมาร่วมงานกันอีกครั้งในชุด *Moving on up!*

## ผลงาน
* La La La (1992)
* The Art of Being Cool (1994)
* Blank Paycheck (1995)
* Going Further (1996)
* Providing the Atmosphere (1996)
* The Impossible Shuffle (1997)
* Movin' On Up (2004)
* The Great Escape (2005)
* Right Here, Right Now (2006)
* A Good Day is Coming (2009)

## อ้างอิง

## แหล่องข้อมูลอื่น
* The Official Homepage Of Cloudberry Jam
* Cloudberry Jam Fan Site 

หมวดหมู่:กลุ่มดนตรีสัญชาติสวีเดน
หมวดหมู่:กลุ่มดนตรีที่ก่อตั้งในปี พ.ศ. 2535
แชร์แวร์

**แชร์แวร์** () คือชนิดของโปรแกรมที่ผู้เป็นเจ้าของแจกจ่ายให้ผู้ใช้โดยไม่ต้องเสียค่าใช้จ่ายใดๆ ในลักษณะของการทดลองใช้งาน และมักมีการจำกัดความสามารถของโปรแกรมที่ใช้งานได้ ความสามารถที่ใช้งานได้ หรือ ระบบความสะดวกสบาย แชร์แวร์มักเปิดให้ดาวน์โหลดได้จากอินเทอร์เน็ตผ่านทางหน้าเวป หรือ จากแผ่นซีดีที่แถมมากับนิตยสาร หรือ หนังสือพิมพ์จุดประสงค์ของโปรแกรมแชร์แวร์ก็เพื่อ ให้ผู้ซื้อได้ทดลองใช้ตัวโปรแกรม ก่อนตัดสินใจถึงความคุ้มค่าสำหรับการซื้อสิทธิ์โปรแกรมตัวเต็ม

แชร์แวร์มักจะแจกจ่ายในรูปของโปรแกรมทดลองใช้งาน ในระหว่างช่วงเวลาที่กำหนด ที่ความสามารถบางอย่างจะใช้งานได้ต้องมีการซื้อสิทธิ์ หรือซื้อตัวโปรแกรมตัวเต็มก่อนเท่านั้น เมื่อหมดระยะเวลาของการทดลองใช้งาน ตัวโปรแกรมอาจหยุดการทำงานจนกว่าจะมีการซื้อสิทธิ์ แชร์แวร์มักไม่การให้การช่วยเหลือ การอัปเดต หรือ เมนูช่วยเหลือ ซึ่งสิ่งที่กล่าวมาทั้งหมดจะสามารถใช้งานได้ เมื่อมีการซื้อสิทธิ์ในโปรแกรมแล้ว คำที่ใช้บ่งบอกความเป็นโปรแกรมโดยมาก ได้แก่ "ทดลองฟรี"(free trial) หรือ "โปรแกรมทดลองใช้งาน" (trial version)

"แชร์แวร์"มักใช้ในความหมายที่แตกต่างจาก "โปรแกรมที่วางจำหน่าย"(retail software) ที่มักหมายถึงโปรแกรมเชิงพาณิชย์ ที่จะมีเฉพาะการจำหน่ายสิทธิ์ในตัวโปรแกรม ซึ่งจะไม่สามารถทำสำเนาให้คนอื่นได้ "โปรแกรมสาธารณะ"(public domain software) ที่หมายถึง โปรแกรมที่ไม่ถูกปกป้องด้วยสิทธิบัตร และ "ฟรีแวร์" ที่เป็นโปรแกรมที่ถูกปกป้องด้วยลิขสิทธิ์ แต่เจ้าของไม่เรียกร้องค่าตอบแทน (ในบางครั้งเจ้าของโปรแกรมอาจขอรับบริจาคจากผู้ใช้งานแทน)

หมวดหมู่:สัญญาอนุญาตซอฟต์แวร์
Nepenthes gracillima

***Nepenthes gracillima*** (มีรากศัพท์มาจากคำในภาษาละติน : เป็นขั้นสุดของ *gracilis* "ยาว, เรียว") เป็นหม้อข้าวหม้อแกงลิงที่สูง เป็นพืชพื้นเมืองของเพนนิซูล่า มาเลเซีย

## หน่วยอนุกรมวิธานต่ำกว่าระดับชนิด

* *Nepenthes gracillima* f. *ramispina* (Ridl.) Hort.Westphal (2000) [=*[[Nepenthes ramispina|N. ramispina]]*]
* *Nepenthes gracillima* var. *major* Ridl. (1924)

## ลูกผสมตามธรรมชาติ

* *N. gracillima* × *[[Nepenthes macfarlanei|N. macfarlanei]]*

## อ้างอิง

*  Listed as Endangered (EN B1+2e v2.3).
* Kiew, R.G. 1990. Pitcher plants of Gunung Tahan. *Journal of Wildlife and National Parks (Malaysia) * **10**: 34–37.
* Shivas, R.G. 1983.  *[[Carnivorous Plant Newsletter]]* **12** (3) : 65–67.
* Smythies, B.E. 1965. The distribution and ecology of pitcher-plants (*Nepenthes*) in Sarawak. UNESCO Humid Tropics Symposium, June–July 1963, Kuching, Sarawak.

หมวดหมู่:หม้อข้าวหม้อแกงลิง
สถานีคาราวาน

[thumb|right|280px |ตัวอย่างผังของสถานีคาราวาน [ซาฟาวิยะห์ (Safavid)]]
**สถานีคาราวาน** ( *kārvānsarā*, , ) มักจะเป็นสิ่งก่อสร้างที่มีอิทธิพลจากเปอร์เชียที่ก่อสร้างเป็นที่พักเล็กข้างทางที่นักเดินทางสามารถใช้สำหรับการพักผ่อนให้หายเหนื่อยจากการเดินทาง สถานีคาราวานตั้งอยู่ได้จากการคมนาคมทางการค้า การติดต่อสื่อสาร และการเดินทางของผู้คนในเครือข่ายของเส้นทางการค้า (trade routes) ที่ครอบคลุมเอเชีย, แอฟริกาเหนือ และ ยุโรปตะวันออกเฉียงใต้ สถานีคาราวานอาจจะเป็นที่รู้จักในภาษาไทยด้วยชื่อเรียกว่า "โรงเตี๊ยม"

## สถาปัตยกรรม
สถานีคาราวานส่วนใหญ่จะมีลักษณะเป็นสี่เหลี่ยมหรือผนังสี่เหลี่ยมรอบนอก และมีประตูใหญ่ประตูเดียวเพือให้สัตว์ที่มีสินค้าบรรทุกบนหลังเช่นอูฐเดินเข้าไปได้ ลานกลางสิ่งก่อสร้างมักจะเปิดขึ้นไปและผนังด้านในจะเป็นคูหา ช่อง หรือซอกเล็กๆ เรียงรายอยู่รอบๆ เพื่อให้เป็นที่พักของพ่อค้าและผู้รับใช้ สัตว์ และสินค้า 

สถานีคาราวานจะมีน้ำให้คนและสัตว์ดื่ม ทำความสะอาดร่างกาย และ ทำการชำระ (วุฎูอ์) ก่อนการละหมาด บางครั้งที่หรูหน่อยก็อาจจะมีที่สำหรับอาบน้ำอย่างหรูหรา นอกจากนั้นก็ยังเป็นที่เก็บอาหารสำหรับสัตว์และมีร้านค้าสำหรับนักเดินทางเพื่อซื้อเสบียง หรือมีร้านค้าที่พ่อค้าสามารถขายสินค้าที่บรรทุกมาได้

## อ้างอิง

## ดูเพิ่ม
* การค้าขาย 

## แหล่งข้อมูลอื่น

* www.consideratcaravanserai.net: Text and photos on research on caravanserai and travel journeys in Central Asia and Middle East.

หมวดหมู่:โรงแรม
หมวดหมู่:สถานที่ประกอบธุรกิจ
หมวดหมู่:สถาปัตยกรรมอิสลาม
หมวดหมู่:คำและวลีภาษาอาหรับ
เฟลเวอร์ออฟไลฟ์

"**เฟลเวอร์ออฟไลฟ์**" () เป็นผลงานซิงเกิลภาษาญี่ปุ่นที่ 18 จากทั้งหมด 25 ซิงเกิลของอูทาดะ ฮิคารุ วางจำหน่ายในวันที่ 28 กุมภาพันธ์ พ.ศ. 2550 โดยเมื่อเทียบกับซิงเกิล COLORS แล้ว ถือว่าซิงเกิลนี้ประสบความสำเร็จมากกว่าโดย RIAJ รายงานออกมาว่า Flavor Of Life มียอดดาวน์โหลดสูงถึง 5.58 ล้านครั้งภายในเดือนเมษายน พ.ศ. 2550 และ ทางต้นสังกัดได้ออกมาสรุปยอดดาวน์โหลดในเดือนกรกฎาคม พ.ศ. 2550 สูงถึง 7.7 ล้านครั้ง อีกทั้งเวอร์ชันบัลลาดของเฟลเวอร์ออฟไลฟ์ ยังเป็นเพลงประกอบละครญี่ปุ่นชื่อดังอย่าง รักใสหัวใจเกินร้อย ภาค 2 ที่มีเรตติ้งสูงถึง 21% ในประเทศญี่ปุ่น

## รายการแทรค
# "Flavor Of Life"
# "Flavor Of Life -Ballad Version-"
# "Flavor Of Life (Original Karaoke)"
# "Flavor Of Life -Ballad Version- (Original Karaoke)"
# "Flavor Of Life -Antidote Mix-" (CD Only Bonus Track)

## ชาร์ต
### Oricon sales chart

## แหล่งข้อมูลอื่น
* http://www.toshiba-emi.co.jp/hikki/news/news_j.php 
* ข้อความเกี่ยวกับ Flavor Of Life 
* ละคร Hana Yori Dango 2 

หมวดหมู่:ซิงเกิลในปี พ.ศ. 2550
หมวดหมู่:เพลงญี่ปุ่น
หมวดหมู่:เพลงของฮิการุ อูตาดะ
หมวดหมู่:ซิงเกิลอันดับที่ 1 ออริกอนชาร์ต
พระเจ้าโคกุกว็อนแห่งโคกูรยอ

**พระเจ้าโคกุกว็อน** (; ไม่ทราบแน่ชัด-ค.ศ. 371, ครองราชย์ระหว่าง ค.ศ. 331-371) ทรงเป็นจักรพรรดิองค์ที่ 16 แห่งอาณาจักรโคกูรยอ พระองค์ทรงเสียท่าแก่กองทัพข้าศึกหลายครั้ง

เป็นพระราชโอรสในพระเจ้ามีช็อน พระองค์เสด็จขึ้นครองราชย์ใน ค.ศ. 331

ในปี ค.ศ. 342 เผ่าเสียนเป่ยบุกอาณาจักรโคกูรยอและกวาดต้อนผู้คนจำนวนประมาณ 50,000 คนไปยังเผ่าเสียนเป่ย ในคราวนี้พระชนนีของพระเจ้าโคกุกว็อนได้ทรงถูกจับไปด้วย

ก่อนหน้าที่พระองค์ขึ้นครองราชย์ อาณาจักรโคกูรยอรบชนะจีนและได้มณฑลนังนังซึ่งเป็นพื้นที่กั้นชายแดนระหว่างอาณาจักรโคกูรยอกับอาณาจักรแพ็กเจเอาไว้ ทำให้ในปี ค.ศ. 371  พระเจ้ากึนโชโกแห่งอาณาจักรแพ็กเจทรงจึงยกทัพจำนวน 30,000 คนมาตีอาณาจักรโคกูรยอ ผลการรบคือ โคกูรยอรบแพ้ ทัพแพ็กเจสามารถยึดเปียงยางได้และจับตัวพระเจ้าโคกุกว็อนไป มีผลทำให้อาณาจักรแพ็กเจขยายอำนาจขึ้นมาเหนือแม่น้ำฮั่น

หลังจากนั้นอาณาจักรโคกูรยอจึงฟื้นคืนอำนาจดังเดิมในสมัยพระเจ้าโซซูริม ซึ่งครองราชย์สืบต่อจากพระองค์

## พงศาวลี



## อ้างอิง

หมวดหมู่:อาณาจักรโคกูรยอ
หมวดหมู่:ราชวงศ์โคกูรยอ
โคกุกว็อน
ลัทธิสหัสวรรษ

**ลัทธิสหัสวรรษ** () คือความเชื่อของกลุ่มหรือขบวนการทางศาสนา สังคม หรือการเมือง ที่เชื่อว่าจะเกิดการเปลี่ยนแปลงขนานใหญ่ขึ้นในสังคม และหลังจากนั้นทุกสิ่งทุกอย่างก็จะกลายเป็นสิ่งดี ในคัมภีร์ไบเบิลระบุว่าช่วงเวลาที่สงบสุขจะยาวนานถึง 1,000 ปี จึงเป็นที่มาของชื่อแนวคิดนี้ว่า "ลัทธิสหัสวรรษ" 

แนวคิดแบบสหัสวรรษปรากฏในหลายวัฒนธรรมและศาสนา และมีชื่อเรียกต่าง ๆ กันไป

## ประเทศจีน
ลัทธิสหัสวรรษในประเทศจีนคือ **[[ลัทธิบัวขาว]]** เกิดในสมัยราชวงศ์หยวน มีแนวคิดว่าโลกปัจจุบันเป็นยุคตกต่ำ ประชาชนเดือดร้อนเป็นทุกข์จากการปกครองกดขี่ของภาครัฐ และภัยพิบัติทางธรรมชาติ และพระเป็นเจ้าคือพระแม่องค์ธรรมจะส่งพระศรีอริยเมตไตรยลงมาเกิดเพื่อฉุดช่วยมวลมนุษย์จากความทุกข์ยาก และสร้างสังคมที่ผาสุก มีคุณธรรม 

แนวคิดนี้ยังถูกถ่ายทอดต่อมาในลัทธิเซียนเทียนเต้าและลัทธิอนุตตรธรรมในปัจจุบัน

## อ้างอิง

## ดูเพิ่ม
* วันโลกาวินาศ 
* วันสิ้นโลก 

หมวดหมู่:ลัทธิสหัสวรรษ
สงครามครูเสดชาวบ้าน

**สงครามครูเสดชาวบ้าน** () เป็นสงครามครูเสดที่เริ่มระหว่างเดือนเมษายนถึงเดือนตุลาคม ค.ศ. 1096 ที่เป็นส่วนหนึ่งของสงครามครูเสดครั้งที่ 1 สงครามนี้บางทีก็เรียกว่า “สงครามครูเสดคนยาก” หรือ “สงครามครูเสดชาวนา” 

สงครามครูเสดชาวบ้านนำโดยวอลเตอร์เดอะเพนนิเลส (Walter the Penniless) และ ปีเตอร์เดอะเฮอร์มิท (Peter the Hermit) กองทัพถูกทำลายย่อยยับโดยกองกำลังของเซลจุคที่นำโดยคิลิจ อาร์สลันที่ 1 (Kilij Arslan I หรือ قلج أرسلان‎)

## บทนำ
สมเด็จพระสันตะปาปาเออร์บันที่ 2 ทรงวางแผนให้นักรบครูเสดออกเดินทางกันในวันที่ 15 สิงหาคม ค.ศ. 1096 แต่ก่อนหน้านั้นก็มีกองทัพของชาวนาและขุนนางระดับต่ำที่ไม่ได้อยู่ในแผนก่อตัวกันขึ้นเองและออกเดินทางไปยังเยรูซาเลมล่วงหน้า ประชากรที่รวบรวมตัวกันไปเหล่านี้มาจากผูที่ได้รับผลกระทบกระเทือนจากความแห้งแล้ง ความอดอยาก และโรคระบาดเป็นเวลาหลายปีก่อนปี ค.ศ. 1096 และมองเห็นว่าการเดินทางไปร่วมการทำสงครามครูเสดอาจจะเป็นทางออกจากความทุกข์ยาก การริเริ่มความคิดที่จะเดินทางไปร่วมสงครามก่อตัวขึ้นจากเหตุการณ์ที่ประจวบเหมาะหลายเหตุการณ์ทางดาราศาสตร์ที่เกิดขึ้นที่เริ่มตั้งแต่ ค.ศ. 1095 ซึ่งเหมือนกับจะเป็นแรงบันดาลใจจากเบื้องบนให้ไปทำสงคราม เหตุการณ์ต่างๆ นี้ก็รวมทั้ง ฝนดาวตก, ออโรรา, จันทรุปราคา, ดาวหาง และอื่นๆ การระบาดของ ergotism ที่มักจะทำให้มีการโยกย้ายถิ่นฐานกันขนานใหญ่ก็เกิดขึ้นเพียงไม่นานก่อนหน้าการประชุมสภาสงฆ์แห่งแคลมงต์ นอกจากนั้นก็ยังมีกลุ่มลัทธิสหัสวรรษที่เป็นที่นิยมกันในคริสต์ศตวรรษที่ 11 ที่เชื่อกันว่าวันโลกาวินาศจะมาถึงภายในเวลาไม่นานเท่าใดนักที่แพร่หลายกันอย่างกว้างขวางมากขึ้น ปฏิกิริยาต่อเหตุการณ์ต่างๆ ที่เกิดขึ้นเกิดกว่าที่คาดกันได้แทนที่จะเป็นผู้คนเพียงไม่กี่พันก็กลายเป็นกองกำลังราว 40,000 คนที่ส่วนใหญ่เป็นนักรบที่ไม่ได้รับการฝึกหัดและยังรวมทั้งสตรีและเด็กด้วย 

นักบวชผู้มีความดึงดูดใจจากประชาชนชื่อ ปีเตอร์เดอะเฮอร์มิท หรือ  “ปีเตอร์นักพรต” ที่มาจากอาเมียงส์เป็นผู้นำ กล่าวกันว่าโดยแต่งตัวอย่างง่ายและขี่ลา ปีเตอร์เดินทางไปเทศนาชักชวนผู้คนให้เข้าร่วมสงครามครูเสดทั่วทางตอนเหนือของฝรั่งเศสและฟลานเดอร์ส และอ้างว่าได้รับการบัญชาโดยตรงจากพระเยซู (และอาจจะมีจดหมายจากพระเจ้าไว้พิสูจน์ว่าจริง) นอกจากนั้นก็อาจจะเป็นได้ว่าประชาชนบางส่วนมีความเชื่อว่าปีเตอร์เป็นผู้นำที่แท้จริงแทนที่จะเป็นพระสันตะปาปาเออร์บัน โดยทั่วไปเชื่อกันว่ากองทัพของปีเตอร์เป็นกลุ่มคนที่ไม่มีการศึกษา หรือเป็นชาวนาที่ไม่รู้สีสาว่าจะไปทางไหน และเชื่อว่าเมืองทุกเมืองที่พบระหว่างทางคือเมืองเยรูซาเลม ซึ่งก็อาจจะเป็นจริงบ้างแต่อันที่จริงแล้วการไปแสวงบุญที่กรุงเยรูซาเลมก็เป็นสิ่งที่ทำกันมา ฉะนั้นหนทางและระยะทางที่ต้องเดินทางก็คงเป็นที่ทราบกันบ้าง ขณะที่ผู้เข้าร่วมสงครามส่วนใหญ่ไม่ใช่ทหารที่ได้รับการฝึกหัด แต่ก็มีอัศวินชั้นรองๆ ที่เป็นผู้นำ เช่นผู้ที่เป็นนักบันทึกประวัติศาสตร์ต่อมา Fulcher of Chartres และ Walter Sans-Avoir หรือ วอลเตอร์เดอะเพนนิเลส (Walter the Penniless) ซึ่งตามชื่อที่เรียกคืออัศวินตกยากผู้ไม่ขึ้นกับลอร์ดและไม่มีดินแดนปกครองแต่ก็พอมีประสบการณ์ทางการสู้รบอยู่บ้าง

## อ้างอิง

## ดูเพิ่ม
* สงครามครูเสด 

หมวดหมู่:สงครามครูเสด
หมวดหมู่:สงครามเกี่ยวข้องกับทวีปยุโรป
สงครามครูเสดอเล็กซานเดรีย

**สงครามครูเสดอเล็กซานเดรีย** () (ค.ศ. 1365) เป็นสงครามครูเสดที่เกิดขึ้นในปี ค.ศ. 1365 ที่นำโดยปีเตอร์ที่ 1 แห่งไซปรัสในการอเล็กซานเดรียโดยแทบไม่มีสาเหตุทางศาสนา ซึ่งแตกต่างจากสงครามครูเสดครั้งอื่นๆ เพราะสงครามครั้งนี้เป็นสงครามที่มีสาเหตุมาจากเศรษฐกิจ

## ประวัติ
ปีเตอร์ที่ 1 แห่งไซปรัสใช้เวลาระหว่างปี ค.ศ. 1362 ถึงปี ค.ศ. 1365 ในการรวบรวมกำลังพลและกำลังเงินในการเข้าทำสงครามครูเสดจากราชสำนักที่มั่งคั่งต่างๆ ในยุคนั้น เมื่อทราบถึงแผนการของอียิปต์ที่จะโจมตีราชอาณาจักรไซปรัสปีเตอร์ก็ใช้ยุทธวิธีเดียวกันในการชิงโจมตีล่วงหน้า (preemptive war) ซึ่งเป็นกลวิธีที่ใช้อย่างมีประสิทธิภาพในการโจมตีชาวตุรกีมาก่อนหน้านั้น ปีเตอร์ใช้เวนิสในการจัดให้กองเรือและนักรบครูเสดไปรวมตัวกันที่โรดส์เพื่อไปรวมกับกองทหารลัทธิเซนต์จอห์นที่นั่น

ในเดือนตุลาคม ค.ศ. 1365 ปีเตอร์ก็ออกเดินทางทางเรือไปยังโรดส์โดยเป็นผู้บังคับบัญชากองเรือทั้งหมด 165 ลำ และไปขึ้นฝั่งอเล็กซานเดรียประมาณวันที่ 9 ตุลาคม ในระหว่างสามวันที่ไปถึงกองทหารของปีเตอร์ก็เข้าโจมตีและปล้นสดมอเล็กซานเดรียและถอยทัพกลับเมื่อวันที่ 12 ตุลาคม ปีเตอร์มีความเข้าใจว่าแม้ว่าจะยึดอเล็กซานเดรียได้แต่ก็ไม่สามารถปกครองได้อย่างมีประสิทธิภาพจากไซปรัสที่อยู่ไกลออกไป

## ความหมาย
โจ ฟอน สตีนแบร์เก็นอ้างปีเตอร์ เอ็ดเบอรี โต้ว่าสงครามครูเสดครั้งนี้เป็นสงครามที่มีสาเหตุสำคัญมาจากเศรษฐกิจ ปีเตอร์ประสงค์ที่จะลดความสำคัญของอเล็กซานเดรียจากการเป็นเมืองท่าทางตะวันออกของเมดิเตอเรเนียน โดยหวังว่าเมืองฟามากัสตาในไซปรัสจะได้รับผลประโยชน์จากการค้าขายที่เปลี่ยนไป ฉะนั้นจุดประสงค์ทางศาสนาจึงกลายมาเป็นรอง

บทวิพากษ์ของฟอน สตีนแบร์เก็นที่มาจากบันทึกร่วมสมัยของมุสลิมเช่นของนักประวัติศาสตร์อียิปต์Alī al-Maqrīzī (تقى الدين أحمد بن على بن عبد القادر بن محمد المقريزى) กล่าวว่ากองทหารครูเสดได้รับความสำเร็จพอสมควรเนื่องด้วยมียุทธวิธีที่เหนือกว่า กองกำลังป้องกันตัวของอเล็กซานเดรียมัวแต่ไปชุมนุมต่อต้านอยู่ทางอ่าวด้านตะวันตกของเมือง ขณะที่กองกำลังใหญ่รวมทั้งทหารม้าของปีเตอร์ขึ้นฝั่งตรงบริเวณอื่นของตัวเมืองและซ่อนตัวอยู่ในสุสานทำให้ฝ่ายอเล็กซานเดรียมองข้ามไป กองทหารครูเสดจึงสามารถโจมตีได้ทั้งทางด้านหน้าและหลังที่ทำให้ชาวอเล็กซานเดรียเสียขวัญและไม่สามารถฟื้นตัวขึ้นมาตอบโต้ได้

## อ้างอิง

## ดูเพิ่ม
* สงครามครูเสด 
* ราชอาณาจักรไซปรัส

หมวดหมู่:สงครามครูเสด
หมวดหมู่:สงครามเกี่ยวข้องกับไซปรัส
หมวดหมู่:สงครามเกี่ยวข้องกับอียิปต์
ราชรัฐกาตาลุญญา

[thumb|300px|การแบ่งแยกกาตาลุญญาระหว่างสเปนกับฝรั่งเศสใน[สนธิสัญญาพิเรนีส]]
**ราชรัฐกาตาลุญญา** (; ) หรือ **ราชรัฐคาตาโลเนีย** () เป็นอดีตอาณาจักรที่ตั้งอยู่ทางตอนเหนือของคาบสมุทรไอบีเรีย ส่วนใหญ่อยู่ในเขตประเทศสเปน โดยมีบางส่วนที่อยู่ทางใต้ของประเทศฝรั่งเศสในปัจจุบัน

ราชรัฐแห่งนี้ก่อตั้งขึ้นจากการรวมอาณาจักรเคานต์ต่าง ๆ เข้าด้วยกันเป็นบริเวณชายแดนแห่งสเปน (Marca Hispanica) ระหว่างสมัยการพิชิตดินแดนคืนภายใต้การนำของเคานต์แห่งบาร์เซโลนา ต่อมาราชรัฐก็รวมตัวกันทางราชวงศ์ในปี ค.ศ. 1137 กับราชบัลลังก์อารากอน

คำว่า "ราชรัฐกาตาลุญญา" ใช้กันต่อมาจนถึงสมัยสาธารณรัฐสเปนที่ 2 (Second Spanish Republic) เมื่อความนิยมลดถอยลงเพราะความสัมพันธ์กับราชวงศ์ทางประวัติศาสตร์หมดความสำคัญลง แต่บางครั้งก็ยังใช้กันอยู่บ้าง

## ดูเพิ่ม
*แคว้นกาตาลุญญา

หมวดหมู่:รัฐสิ้นสภาพในประเทศสเปน
หมวดหมู่:รัฐสิ้นสภาพในประเทศฝรั่งเศส
หมวดหมู่:สิ้นสุดในคริสต์ศตวรรษที่ 12

หมวดหมู่:ราชรัฐในอดีต
สงครามครูเสดแอลบิเจนเซียน

300px|thumb|right|แผนที่ของล็องก์ด็อกก่อนสงครามครูเสดแอลบิเจนเซียน

**สงครามครูเสดแอลบิเจนเซียน** หรือ **สงครามครูเสดแคทาร์** (; ค.ศ. 1209-ค.ศ. 1229) เป็นการสู้รบที่คริสตจักรโรมันคาทอลิกเป็นฝ่ายริเริ่มขึ้นเพื่อกำจัดลัทธิแคทาร์ในแคว้นล็องก์ด็อก (ทางภาคใต้ของฝรั่งเศสปัจจุบัน) เนื่องจากทางคริสตจักรถือว่าลัทธินี้มีพฤติการณ์นอกรีต สงครามครั้งนี้ดำเนินการโดยชาวฝรั่งเศสเป็นส่วนใหญ่และกลายเป็นประเด็นทางการเมืองในเวลาไม่นานนัก ผลจากสงครามทำให้มีผู้นับถือลัทธิแคทาร์ลดจำนวนลงไปมาก และยังเป็นการนำบริเวณอ็อกซิเทเนีย (Occitania) เข้ามาอยู่ในการอารักขาของราชบัลลังก์ฝรั่งเศส ในขณะเดียวกันก็เป็นการลดอิทธิพลของราชบัลลังก์อารากอนลงอีกด้วย

เมื่อสมเด็จพระสันตะปาปาอินโนเซนต์ที่ 3 ทรงพยายามใช้วิธีทางการทูตเพื่อลดอำนาจของลัทธิแคทาร์ (Catharism) ลง แต่ได้รับผลสำเร็จเพียงเล็กน้อย และหลังจากปีแยร์ เดอ กัสแตลโน (Pierre de Castelnau) ผู้แทนของพระองค์ถูกฆาตกรรม (เชื่อกันว่าโดยผู้ที่เป็นสายให้แก่เคานต์แห่งตูลูซ) พระสันตะปาปาอินโนเซนต์จึงทรงประกาศครูเสดต่อล็องก์ด็อก โดยการประกาศมอบดินแดนที่ได้มาให้แก่ขุนนางฝรั่งเศสที่จะยกอาวุธเข้าช่วย ความรุนแรงในการต่อสู้นำไปสู่การยึดดินแดนของผู้คนที่มีวัฒนธรรมและประเพณีที่ใกล้ชิดกับราชรัฐกาตาลุญญา ประชากรประมาณ 200,000 ถึง 1,000,000 คนถูกสังหารระหว่างสงครามครั้งนี้ 

สงครามครูเสดแอลบิเจนเซียนมีบทบาทในการก่อตั้งทั้งคณะดอมินิกันและสถาบันการไต่สวนศรัทธาสมัยกลาง (Medieval Inquisition) ด้วย

## อ้างอิง

## ดูเพิ่ม
* สงครามครูเสด 

*
หมวดหมู่:การฆ่าล้างเผ่าพันธุ์
โทรจิต

**โทรจิต** () เป็นการส่งข้อมูลข่าวสารจากบุคคลหนึ่งไปยังอีกบุคคลหนึ่งโดยไม่ใช้ช่องทางทางประสาทสัมผัสหรือไม่มีปฏิกิริยาทางกายเลย และทึกทักกันว่าทำได้จริง แม้มีการศึกษาค้นคว้ามากมายเพื่อยกระดับ ทำความเข้าใจ และใช้ประโยชน์ซึ่งโทรจิต แต่นักวิทยาศาสตร์เห็นพ้องต้องกันว่า โทรจิตมิใช่ปรากฏการณ์ที่เกิดขึ้นจริง อนึ่ง ในระยะหลัง ๆ นี้ นักวิทยาศาสตร์ได้คิดค้นเทคโนโลยีที่เรียก "การอ่านภาพจากประสาท" (neuroimaging) ซึ่งช่วยให้อ่านใจในรูปแบบง่าย ๆ ได้

คำภาษาอังกฤษ "telepathy" นั้นเฟรเดริก วิลเลียม เฮนรี ไมเออส์ (Frederic William Henry Myers) นักวิชาการซึ่งก่อตั้งสมาคมวิจัยพลังจิต (Society for Psychical Research) บัญญัติขึ้นเมื่อปี 1882 และนับแต่นั้นจนปัจจุบันก็ได้รับความนิยมเป็นอันมากยิ่งกว่าถ้อยคำที่ใช้กันก่อนหน้าว่า "การถ่ายโอนความคิด" (thought-transference) เช่นเดียวกับโทรจิตเองที่เป็นหัวเรื่องยอดนิยมในบันเทิงคดียุคปัจจุบันและบันเทิงคดีแนววิทยาศาสตร์ซึ่งตัวละครบรรดาที่เป็นยอดมนุษย์และยอดวายร้ายนั้นมีความสามารถส่งโทรจิตได้กันทั้งสิ้น

## จุดเริ่มต้นของแนวคิด
ตามคำกล่าวของนักประวัติศาสตร์ เช่น รอเจอร์ ลัคเฮิร์ส (Roger Luckhurst) และ เจเน็ต ออพเพนไฮม์ (Janet Oppenheim) แนวคิดเรื่องโทรจิตในอารยธรรมตะวันตกสามารถสืบค้นย้อนหลังไปได้ถึงปลายศตวรรษที่ 19 และได้มีการก่อตั้งสมาคมวิจัยทางจิต (Society for Psychical Research) หรือ SPR ขึ้น  ในขณะที่วิทยาศาสตร์กายภาพมีความก้าวหน้าอย่างมาก แนวคิดทางวิทยาศาสตร์จึงถูกนำมาประยุกต์ใช้กับปรากฏการณ์ทางจิต (เช่น พลังแม่เหล็กของสัตว์ (animal magnetism)) โดยหวังว่าสิ่งนี้จะช่วยในการทำความเข้าใจปรากฏการณ์นอกเหนือปรกติ (paranormal phenomena) ได้ แนวคิดสมัยใหม่ของโทรจิตเกิดขึ้นในบริบทนี้ 

นักวิจัยด้านจิตวิทยา เอริค ดิงวอลล์ (Eric Dingwall) ได้วิพากษ์วิจารณ์ผู้ก่อตั้ง SPR อย่าง เฟรเดอริก ดับเบิลยู.เอช. ไมเออร์ส (Frederic W.H. Myers) และ วิลเลียม เอฟ. เบร์เร็ตต์ (William F. Barrett) ที่พยายาม "พิสูจน์" ความสามารถทางโทรจิต แทนที่จะวิเคราะห์อย่างเป็นกลางว่าความสามารถนี้มีอยู่จริงหรือไม่ 

## การอ่านความคิด

ในช่วงปลายศตวรรษที่ 19 นักมายากลและนักอ่านใจ (magician and mentalist) ชื่อ วอชิงตัน เออร์วิง บิชอป (Washington Irving Bishop) ได้มีการแสดงการสาธิต "การอ่านความคิด" (thought reading) ขึ้น

## อ้างอิง


หมวดหมู่:จิตวิทยา
ปาร์มีจานีโน

**จีโรลาโม ฟรันเชสโก มารีอา มัซโซลา** (), **ฟรันเชสโก มัซโซลา** () หรือที่รู้จักกันในชื่อ **ปาร์มีจานีโน** (; 11 มกราคม ค.ศ. 1503 – 24 สิงหาคม ค.ศ. 1540) เป็นจิตรกรยุคจริตนิยมคนสำคัญของอิตาลีของคริสต์ศตวรรษที่ 16 ผู้มีความเชี่ยวชาญทางการเขียนจิตรกรรมสีน้ำมัน งานของปาร์มีจานีโนมีลักษณะยาวที่รวมทั้งภาพ *มโนทัศน์ของนักบุญเจอโรม* ที่เขียนใน ค.ศ. 1527 และ *[[พระแม่มารีพระศอยาว]]* ที่เขียนใน ค.ศ. 1534

## อ้างอิง

## ดูเพิ่ม
* จริตนิยม

## แหล่งข้อมูลอื่น

* ชีวประวัติของปาร์มีจานีโนที่ พิพิธภัณฑ์ศิลปะเว็บ
* ภาพเขียนของปาร์มีจานีโนที่ พิพิธภัณฑ์ศิลปะเว็บ

หมวดหมู่:บุคคลที่เกิดในปี พ.ศ. 2046
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 16 
หมวดหมู่:จิตรกรสมัยจริตนิยม
หมวดหมู่:บุคคลจากปาร์มา
เอชทีเอ็มแอล5

**เอชทีเอ็มแอล5** (; อ่านว่า *เอชทีเอ็มแอลไฟฟ์* หรือ *เอชทีเอ็มแอลห้า*) เป็นมาตรฐานตัวต่อไปของ HTML ที่อยู่ในระหว่างการพัฒนา โดยมีลักษณะเหมือนมาตรฐานตัวก่อนหน้าทั้ง HTML 4.01 และ XHTML 1.1 ที่ใช้ในการจัดโครงสร้างและการแสดงผลของเนื้อหาสำหรับเวิลด์ไวด์เว็บ มาตรฐานใหม่จะมีคุณลักษณะเด่นที่สำคัญได้แก่

* การใช้งานวิดีโอ
* การแสดงตำแหน่งทางภูมิศาสตร์
* การเก็บไฟล์ในลักษณะออฟไลน์
* การแสดงกราฟิกส์
* input types แบบใหม่ เช่น search, number, range, color, tel, url, email, date, month, week, time, datetime, datetime-local

โดยคุณสมบัติเด่นหลายอย่างไม่จำเป็นต้องติดตั้งซอฟต์แวร์เพิ่ม เช่น เกียรส์ แฟลช หรือ ซิลเวอร์ไลต์ เหมือนที่ผ่านมาในการใช้งาน HTML4  และ MathML สำหรับสูตรทางคณิตศาสตร์ก็เช่น กัน เพิ่ม เพื่อเพิ่ม เนื้อหา เชิงความหมายของเอกสาร องค์ประกอบโครงสร้างหน้าใหม่ คุณสมบัติใหม่เช่น    ถูกนำมาใช้องค์ประกอบและคุณลักษณะบางอย่างถูกลบออกและอื่น ๆ เช่น ,  และ  มีการเปลี่ยนแปลง กำหนดใหม่ หรือทำให้เป็นมาตรฐาน ขณะนี้ API และ Document Object Model (DOM) เป็นส่วนพื้นฐานของข้อกำหนด HTML5 และ HTML5 ยังกำหนดการประมวลผลสำหรับเอกสารที่ไม่ถูกต้องได้ดียิ่งขึ้นอีกด้วย

## มาร์กอัป

HTML5 ได้มีการแนะนำ เอเลเมนต์ใหม่หลายตัวเพื่อตอบสนองการใช้งานของเว็บไซต์รุ่นใหม่ โดยเอเลเมนต์ใหม่ส่วนหนึ่งเป็นเชิงความหมายทดแทนการใช้งานของบล็อกทั่วไป () และเอเลเมนต์อินไลน์ () ยกตัวอย่างเช่น  (บล็อกสำหรับเมนูบอกทาง) และ  (ส่วนด้านล่างของเว็บเพจ) เอเลเมนต์ส่วนอื่นแสดงถึงการใช้งาน เช่น เอเลเมนต์ทางด้านสื่อ  และ  เอเลเมนต์บางตัวที่ตกรุ่นสำหรับ HTML 4.01 ได้ถูกยกเลิก เช่น  และ  ซึ่งถูกทดแทนด้วยการทำงานผ่านซีเอสเอส

## การยกเลิกการใช้
HTML5.0 ถูกยกเลิกเมื่อ วันที่ 27 มีนาคม ค.ศ. 2018

## อ้างอิง

## แหล่งข้อมูลอื่น

* HTML Working Group - HTML5 publications, specifications, and notes
* HTML5 Rocks - A comprehensive HTML5 resource for developers by Google
* Mozilla Demo Studio  - Demos of HTML5 implementations
* Memorandum of Understanding Between W3C and WHATWG
* HTML Media Extensions Working Group
* HTML.next, Feature requests for future versions of HTML
หมวดหมู่:เอชทีเอ็มแอล
หมวดหมู่:ซอฟต์แวร์ในปี พ.ศ. 2557
มาร์ทีน โชนเกาเออร์

**มาร์ทีน โชนเกาเออร์** (; ราว ค.ศ. 1448 – 2 กุมภาพันธ์ ค.ศ. 1491) เป็นจิตรกรและนักสร้างภาพพิมพ์ (engraver) ของยุคฟื้นฟูศิลปวิทยาคนสำคัญของเยอรมนีในคริสต์ศตวรรษที่ 15 ภาพพิมพ์ของโชนเกาเออร์แพร่หลายโดยทั่วไป และเป็นที่รู้จักกันในอิตาลีในนามว่า *Bel Martino* และ *Martino d'Anversa*

บิดาของมาร์ทีน โชนเกาเออร์ มีชื่อว่า คัสพาร์ โชนเกาเออร์ เป็นช่างทองชาวเอาคส์บวร์คผู้ไปตั้งถิ่นฐานอยู่ที่กอลมาร์ที่มาร์ทีนเติบโตขึ้น มาร์ทีนอาจจะฝึกงานกับอาจารย์เอ. เอ็ส. นักประวัติศาสตร์ศิลป์เอ. ไฮแอตต์ เมเยอร์ เห็นลักษณะของทั้งสองลักษณะในงานพิมพ์ของมาร์ทีน และงานทุกชิ้นของโชนเกาเออร์ที่ลงชื่อ M†S แสดงให้เห็นลักษณะที่มีวิวัฒนาการเต็มที่ โชนเกาเออร์ก่อตั้งตระกูลการสร้างงานพิมพ์ที่สำคัญที่กอลมาร์ ที่วิวัฒนาการมาเป็น *[[Little Masters]]* ของศิลปินรุ่นต่อมา และกลุ่มใหญ่กว่านั้นของศิลปินเนือร์นแบร์ค

ในด้านจิตรกรรมลักษณะการเขียนของโชนเกาเออร์เป็นแบบเฟล็มมิชของโรเคียร์ ฟัน เดอร์ไวเดิน และภาพเขียนที่ยังคงเหลืออยู่แสดงให้เห็นถึงความสามารถในการใช้สีและการเขียนรายละเอียด

## ดูเพิ่ม
* จริตนิยม

## แหล่งข้อมูลอื่น

* ชีวประวัติของมาร์ทีน โชนเกาเออร์ที่ พิพิธภัณฑ์ศิลปะเว็บ
* ภาพเขียนของมาร์ทีน โชนเกาเออร์ที่ พิพิธภัณฑ์ศิลปะเว็บ

หมวดหมู่:บุคคลที่เกิดในคริสต์ทศวรรษ 1440
หมวดหมู่:จิตรกรชาวเยอรมัน
หมวดหมู่:จิตรกรในคริสต์ศตวรรษที่ 15
หมวดหมู่:จิตรกรสมัยฟื้นฟูศิลปวิทยา
พายุ (จอร์โจเน)

**พายุ** (, ) เป็นภาพเขียนสีน้ำมันที่เขียนโดยจอร์โจเนจิตรกรสมัยเรอเนซองส์คนสำคัญชาวอิตาลี ที่ปัจจุบันตั้งแสดงอยู่ที่ Gallerie dell'Accademia ในเมืองเวนิสในประเทศอิตาลี ภาพ “พายุ” เป็นภาพที่เขียนราวระหว่างปี ค.ศ. 1506 ถึงปี ค.ศ. 1508 

## เนื้อหาของภาพ
ด้านล่างซ้ายของภาพเป็นภาพของชายที่อาจจะเป็นทหารถือไม้พลองที่อาจจะเป็นหอกที่มองไปยังด้านขวาของภาพแต่ดูเหมือนว่าจะไม่ได้มองตรงไปยังสตรีที่นั่งอยู่ทางขวาของภาพ นักประวัติศาสตร์ศิลปะกล่าวว่าชายผู้นี้อาจจะเป็นทหาร คนเลี้ยงแกะ ยิปซี หรือชายโสด จากการเอ็กซเรย์พบว่าเดิมจอร์โจเนเขียนเป็นภาพสตรีเปลือยอีกคนหนึ่ง บ้างก็มีความเห็นว่าชายคนนี้เป็นสัญลักษณ์ของความเป็นหลักที่เห็นได้จากเสาหินที่ตั้งอยู่ด้านหลังที่มักจะใช้เป็นสัญลักษณ์ของพลังและความแข็งแกร่ง แต่เสาที่เห็นเป็นเสาหัก—ซึ่งถือว่าเป็นสัญลักษณ์ของความตาย อีกสิ่งที่น่าสังเกตอีกอย่างหนึ่งคือนกกระสาที่อยู่บนหลังคาทางด้านขวาที่เป็นสัญลักษณ์ของความรักของพ่อแม่ต่อลูก

ฉากหลังของภาพดูเหมือนว่าจะมีพายุอยู่รำไร สีของภาพเป็นสีที่ไม่แจ่มใสและแสงก็เป็นแสงที่นุ่ม สีที่ใช้ส่วนใหญ่เป็นสีเขียวและน้ำเงิน ภูมิทัศน์มิได้เป็นแต่เพียงฉากหลังแต่เป็นสิ่งสำคัญของภาพเช่นจิตรกรรมภูมิทัศน์ในสมัยแรก ภาพเขียนมีบรรยากาศที่ “เงียบ” ซึ่งเป็นสิ่งที่ยังทำให้ผู้ดูในปัจจุบันยังฉงนอยู่

ภาพนี้ไม่มีคำบรรยายร่วมสมัยเท่าที่ทราบฉะนั้นจึงไม่มีความหมายที่ตีไว้ ความเห็นในเรื่องความหมายของภาพก็มีด้วยกันหลายทัศนะ บ้างก็ว่าเป็นภาพ “พระเยซูหนีไปอียิปต์” บ้างก็ว่าเป็นฉากจากตำนานเทพคลาสสิกของเทพปารีส และ เทพอีโนนี (Oenone) หรือ จากนวนิยายกรีกโบราณ นักวิชาการอิตาลีซาลวาตอเร เซตติสให้ความเห็นว่าเมืองร้างในฉากหลังของภาพเป็นสัญลักษณ์ของสวรรค์ คนสองคนในภาพคืออาดัมและอีฟและลูกชายเคน สายฟ้าในสมัยกรีกโบราณและฮิบรูถือว่าเป็นสัญลักษณ์ของพระเจ้าผู้ขับทั้งสองคนออกจากสวนอีเด็น บ้างก็ให้ความเห็นว่าเป็นภาพอุปมานิทัศน์ทางจริยธรรม แต่บ้างก็ว่าจอร์โจเนไม่มีจุดประสงค์ใดใดในการสื่อความหมาย

นักวิชาการกล่าวว่าภาพนี้มีอิทธิพลต่อภาพ “อาหารกลางวันบนลานหญ้า” (Le déjeuner sur l'herbe) โดยเอดวด มาเนท์

## อ้างอิง
 

## ดูเพิ่ม
* จอร์โจเน

หมวดหมู่:จอร์โจเน
หมวดหมู่:จิตรกรรมในคริสต์ทศวรรษ 1500
หมวดหมู่:จิตรกรรมสมัยฟื้นฟูศิลปวิทยา
หมวดหมู่:อุปมานิทัศน์
นักปรัชญาสามคน (จอร์โจเน)

**นักปรัชญาสามคน** (, ) เป็นภาพเขียนสีน้ำมันที่เขียนโดยจอร์โจเนจิตรกรสมัยเรอเนซองส์คนสำคัญชาวอิตาลี ที่ปัจจุบันตั้งแสดงอยู่ที่พิพิธภัณฑ์ประวัติศาสตร์ศิลปะ, เวียนนาในประเทศออสเตรีย ภาพ “นักปรัชญาสามคน” เขียนเสร็จราวระหว่างปี ค.ศ. 1505 ถึงปี ค.ศ. 1509 ให้แก่ขุนนางชาวเวนิสชื่อทัดดิโอ คอนตารินิ

ภาพ “นักปรัชญาสามคน” เป็นภาพที่เขียนเสร็จเพียงปีเดียวก่อนที่จอร์โจเนจะเสียชีวิตและเป็นภาพเขียนภาพหนึ่งในบรรดาภาพเขียนสุดท้ายที่เขียน ที่เป็นภาพของนักปรัชญาสามคนที่มีอายุต่างกันและต่างเชื้อชาติกันที่ตามดาวเพื่อจะหาพระเยซูผู้ที่เพิ่งมาประสูติ แต่บุคคลสามคนนี้มาจากคนละสมัย ชายหนุ่มเป็นสัญลักษณ์ของยุคเรอเนซองส์ ชายกลางคนมาจากอาราเบีย ชายสูงอายุเป็นสัญลักษณ์ของยุคกลาง ทั้งสามคนยืน/นั่งอยู่ในป่าที่มีฉากหลังเป็นเมือง

ชื่อของภาพมาจากบทเขียนของมาร์คันโตนิโอ มิคิเอลผู้เห็นภาพเขียนนี้ในคฤหาสน์ในเวนิส แต่ที่เห็นได้ชัดคือชายสามคนนี้เป็นอุปมานิทัศน์ ชายหนุ่มที่นั่งอยู่ดูเหมือนจะนั่งสังเกตถ้ำและดูจะพยายามวัดด้วยอุปกรณ์สักอย่าง

นักวิชาการบางท่านก็ตีความหมายว่าไม่ใช้แมไจสามคนที่มองไปยังถ้ำที่เกิดของพระเยซู แต่เป็นสัญลักษณ์ของความคิดสามปรัชญา: ยุคเรอเนซองส์คือชายหนุ่ม, อาราเบียคือชายกลางคน และยุคกลางคือชายสูงอายุ แต่นักวิชาการผู้อื่นกล่าวว่าเป็นอุปมานิทัศน์ของอายุสามระดับของมนุษย์ 

## อ้างอิง
 

## ดูเพิ่ม
* จอร์โจเน

หมวดหมู่:จิตรกรรมในคริสต์ทศวรรษ 1500
หมวดหมู่:จอร์โจเน
หมวดหมู่:จิตรกรรมสมัยฟื้นฟูศิลปวิทยา
หมวดหมู่:อุปมานิทัศน์
หมวดหมู่:งานสะสมของพิพิธภัณฑ์ประวัติศาสตร์ศิลปะ
หมวดหมู่:การพรรณนาทางวัฒนธรรมของนักปรัชญา
ปาลัซโซสกีฟาโนยา

**ปาลัซโซสกีฟาโนยา** () เป็นวังตั้งอยู่ที่เมืองแฟร์ราราในแคว้นเอมีเลีย-โรมัญญาในประเทศอิตาลี เป็นวังที่สร้างสำหรับตระกูลเอสเต ชื่อของวัง "Schifanoia" เชื่อกันว่ามาจากคำว่า "Schifanoia" ที่มาจากคำว่า "schivar la noia" ที่แปลว่า "หลบจากความน่าเบื่อ" ซึ่งเป็นคำบรรยายที่ตรงกับความเป็นจริงของจุดหมายในการก่อสร้างแต่เดิม สิ่งที่สำคัญที่สุดที่มีชื่อเสียงของวังนี้คือจิตรกรรมฝาผนังอุปมานิทัศน์ของ "วัฏจักรสิบสองเดือน" (Cycle of the Year)  ที่เขียนโดยฟรันเชสโก เดล กอสซา และโกซีโม ตูรา ระหว่างปี ค.ศ. 1469 ถึงปี ค.ศ. 1470

พระราชวังมีต้นกำเนิดมาจากโครงสร้างชั้นเดียวที่สร้างขึ้นโดยไม่มีปีกสำหรับอัลแบร์โตที่ 5 เดสเต สร้างขึ้นโดยมีวัตถุประสงค์เพื่อให้เป็นสถานที่สำหรับรับประทานอาหารค่ำ และสำหรับการเปลี่ยนบรรยากาศ ทำนองเดียวกับหองานเลี้ยงอาหาร โดยมีด้านหนึ่งแบบเมืองและด้านหนึ่งเป็นสวน เทียบเท่ากับเป็นโรมันของวิลลาชานเมือง ปาลัซโซสกีฟาโนยาสร้างมานานก่อนที่สถานที่ที่มีวัตถุประสงค์เชิงเดียวกันสร้างขึ้นในกรุงโรม คือ เบลเวเดเรที่สร้างขึ้นสำหรับนิโคลัสที่ 5 

## อ้างอิง

*Palazzo Schifanoia  
*Ilaria Miarelli Mariani, "La sala dei mesi in Palazzo Schifanoia a Ferrara"  
*Gallery: details of the frescoes after Cossa's designs
*Palazzo Schifanoia  

## แหล่งข้อมูลอื่น

หมวดหมู่:จิตรกรรมในคริสต์ทศวรรษ 1470
หมวดหมู่:สิ่งก่อสร้างในคริสต์ทศวรรษ 1380
หมวดหมู่:วังและพระราชวังในประเทศอิตาลี
ราชอาณาจักรวิซิกอท

**ราชอาณาจักรวิซิกอท** () เป็นอำนาจของยุโรปตะวันตกที่เริ่มตั้งแต่คริสต์ศตวรรษที่ 5 จนถึงคริสต์ศตวรรษที่ 8 เป็นหนึ่งในรัฐที่ตามมาจากจักรวรรดิโรมันตะวันตก เดิมก่อตั้งขึ้นโดยการการตั้งถิ่นฐานของวิซิกอทภายใต้ประมุขของตนเองในอากีแตน (กอลตอนใต้) โดยรัฐบาลของโรมัน ต่อมาก็ขยายดินแดนออกไปโดยการพิชิตในคาบสมุทรไอบีเรีย ราชอาณาจักรสามารถดำรงตัวเป็นอิสระจากจักรวรรดิไบแซนไทน์เมื่อไบแซนไทน์พยายามรื้อฟื้นอำนาจของโรมันในไอบีเรียประสบความล้มเหลว แต่เมื่อมาถึงต้นคริสต์ศตวรรษที่ 6 ชนแฟรงค์ในกอลก็สามารถได้รับชัยชนะต่อราชอาณาจักรวิซิกอททั้งหมดยกเว้นเซ็พติมาเนีย ในที่สุดราชอาณาจักรวิซิกอทก็ล่มสลายระหว่างการโจมตีของการรุกรานของอิสลาม (Umayyad conquest of Hispania) จากโมร็อกโก ต่อมาราชอาณาจักรอัสตูเรียสก็กลายเป็นอาณาจักรที่สืบต่อจากราชอาณาจักรวิซิกอท

ราชอาณาจักรวิซิกอทปกครองโดยพระมหากษัตริย์ที่มาจากการเลือกตั้งและต้องเป็นชนกอธโดยมี “เซเนท” เป็นที่ปรึกษาราชการที่ประกอบด้วยสังฆราช และขุนนาง แม้ว่าพระมหากษัตริย์จะพยายามก่อตั้งราชวงศ์แต่ก็ไม่มีผู้ใดทำสำเร็จ พระมหากษัตริย์องค์แรก ๆ นับถือคริสต์ศาสนานิกาย Arianism หลังจากนั้นก็เปลี่ยนเป็นลัทธิไนเซียน (Nicene Creed) ซึ่งทางสถาบันศาสนาพยายามสร้างอำนาจมากขึ้นจากการประชุมสภาสงฆ์แห่งโตเลโด (Councils of Toledo) แต่กระนั้นวิซิกอทก็เป็นชาติที่มีการวิวัฒนาการทางกฎหมายทางโลกที่ก้าวหน้าที่สุดในยุโรปตะวันตก “Liber Iudiciorum” กลายมาเป็นรากฐานของกฎหมายของสเปนตลอดยุคกลาง

## อ้างอิง

## ดูเพิ่ม
*จักรวรรดิโรมัน

วิซิกอท
วิซิกอท
หมวดหมู่:รัฐและดินแดนที่ก่อตั้งในคริสต์ศตวรรษที่ 5
หมวดหมู่:สิ้นสุดในคริสต์ศตวรรษที่ 8
ว
มุขมณฑลเลอปุย-อ็อง-เวอแล

thumb|right|300px|มหาวิหารเลอปุย-ออง-เวอเลย์
**มุขมณฑลเลอปุย-อ็อง-เวอแล** () เป็นมุขมณฑลโรมันคาทอลิกที่ตั้งอยู่ในประเทศฝรั่งเศส ประกอบด้วยมณฑลโอต-ลัวร์ทั้งหมด บริเวณแคว้นโอแวร์ญ ในปัจจุบันมุขมณฑลเลอปุย-ออง-เวอเลย์เป็นปริมุขมณฑลของอัครมุขมณฑลบูร์ฌ

ดินแดนเดิมของมุขมณฑลเลอปุยถูกยุบโดยสนธิสัญญาความตกลง ค.ศ. 1801 (Concordat of 1801) ไปรวมกับมุขมณฑลแซ็งต์ฟลูร์ แต่กลับมาเป็นมุขมณฑลอีกครั้งในปี ค.ศ. 1823 บรียูด (Brioude) ซึ่งเคยเป็นของแซ็งต์ฟลูร์ก็ถูกย้ายมาเป็นของเลอปุย

## ดูเพิ่ม
*มุขมณฑล

หมวดหมู่:มุขมณฑลโรมันคาทอลิกในประเทศฝรั่งเศส